OpenLLM-France/wikimedia huggingface dataset:
# Zeelanda

Zeelanda (nederlanderaz Zeeland entzun) Herbehereetako hego-mendebaldeko probintzia da, Scheldt eta Maas ibaien deltek osatua, Belgikako mugatik hurbil. 2.934 kilometro koadroko eremua du eta 2015eko urtarrilaren 1ean 380.726 biztanle zituen. Hiriburua Middelburg da.
Zeelanda Berriari izena eman dio.

## Historia

1299 arte Holanda eta Flandriako kondeen artean banatua izan zen; urte horretan Holandako kondeak bateratu zuen. Hortik aurrera Holandaren esku egon zen. 1432an, Filipe Onbera Borgoinako dukeak zituen Herbehereetako jabetzen barnera igaro zen. 1477an, Maria Borgoinakoa eta Maximiliano I.aren Habsburgoen esku geratu zen.
Laurogei Urteko Gerran Utrechteko Batasunaren barnean zegoen, eta Zazpi Herbehere Batuen Errepublikaren parte izan zen. Frantziaren okupazioaren ondoren, 1815ean Herbehereetako Erresumaren probintzia bilakatu zen. 1953ko
1953ko Ipar Itsasoko uholdeak 1.835 pertsona hil zituen Herbehereetan (bereziki Zeelandan), eta 150.000 hektareako eremua urperatu zuen; horren ostean Delta plana (nederlanderaz: Deltawerken) abiarazi zen, eskualdea itsasotik babesteko.

## Geografia

Probintzia ia osorik irlaz osatua dago, eta hortik Zeeland izena (euskaraz: «Itsasoko Lurra»). Azaleraren gehiena, berez, ura da. Lurraren gehiengoa itsas-mailaren azpitik dago, eta gizakiak eraikitako dike sistemari esker bizi daiteke bertan. Irla kopuru handi batez osatua egon arren, gaur egun tunel eta zubiz irla guztiak loturik daude. Nekazaritza eta abeltzaintza dira ekonomia jarduera nagusiak.

## Udalerriak

| Borsele22.643 Goes36.643 Hulst27.855 Kapelle12.423 Middelburg48.019 Noord-Beveland7.408 Reimerswaal21.450 | Schouwen-Duiveland34.131 Sluis24.093 Terneuzen54.892 Tholen25.410 Veere21.932 Vlissingen44.608 |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/03/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Regionale kerncijfers Nederland. statline.cbs.nl (Noiz kontsultatua: 2016-03-21).
* ↑ Las obras del Plan Delta deltawerken.com

## Kanpo estekak

* (Nederlanderaz) Zeelandako gobernuaren webgunea.
* Datuak: Q705
* Multimedia: Zeeland / Q705
# Zeeland (Michigan)

Zeeland Michigango hiri bat da. Ottawa konderrian kokatua dago. 2010ean 5.504 biztanle zituen, 7,75 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q1840466
* Multimedia: Zeeland, Michigan / Q1840466
# Watzerath

Watzerath Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 406 biztanle zituen 4,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565174
* Multimedia: Watzerath / Q565174
# Waubun (Minnesota)

Waubun Minnesotako hiri bat da. Mahnomen konderrian kokatua dago. 2010ean 400 biztanle zituen, 1,33 kilometro koadrotan banatuta.

## Ikus, gainera

* Mahnomen konderria

## Kanpo estekak

* Datuak: Q2227895
* Multimedia: Waubun, Minnesota / Q2227895
# Wauconda udalerria, Lake konderria (Illinois)

Wauconda udalerria Ameriketako Estatu Batuetako Illinois estatuko udalerri bat da, Lake konderrian. Azken zentsuaren arabera 23.628 biztanle zituen, 62.8 milia karratu (163 km$^2$) eremuan.

## Ekonomia

2020ko zentsuaren arabera, Wauconda udalerrian 8847 etxebizitza zeuden. Per capita diru-sarrerak 40.991 estatubatuar dolar ziren.

## Kanpo estekak

* Datuak: Q7975132
# Watzmann

Zugspitze (ˈvatsman ahoskatua; bavarieraz Watzmo) Alemaniako hirugarren mendirik altuena da, 2.713 metro dituena. Alpeetan dago mendia, Alemania eta Austria arteko mugan, Bavariako Berchtesgadener Land barrutian.
Berchtesgadengo Parke Naturalaren barruan dago, eta Watzmann glaziarra eta Königssee aintzira ederra ditu ekialdean.
Mendi honetara igotzeko alderik onena iparraldea da, Berchtesgaden herrixkatik gora, izan ere ekialdea (Watzmann-Ostwand) 1.800 metrotako horma handi bat baita, Ekialdeko Alpeetako handiena.

## Kanpo estekak

* Datuak: Q163919
* Multimedia: Watzmann / Q163919
# Wauchope (Scottish Borders)

Wauchope, Eskoziako etxalde bat da, Scottish Borders eremu administratiboan.

## Kanpo estekak

* Datuak: Q7975118
# Wauchula (Florida)

Wauchula Floridako hiri bat da. Hardee konderrian kokatua dago. 2010ean 5.001 biztanle zituen, 6,8 kilometro koadrotan banatuta.

## Ikus, gainera

* Hardee konderria

## Kanpo estekak

* Datuak: Q990844
* Multimedia: Wauchula, Florida / Q990844
# Waucoma (Iowa)

Waucoma Iowako hiri bat da. Fayette konderrian kokatua dago. 2010ean 257 biztanle zituen, 1,12 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q972636
# Waubay (Hego Dakota)

Waubay Ameriketako Estatu Batuetako hiri bat da. Day konderrian dago, Hego Dakota estatuan. 473 biztanle ditu, 3,768195 kilometro koadroko azaleran banatuta.

## Ikus, gainera

* Day konderria

## Kanpo estekak

* Datuak: Q2614269
# Waubonsie udalerria, Ringgold konderria (Iowa)

Waubonsie udalerria Ameriketako Estatu Batuetako Iowa estatuko udalerri bat da, Ringgold konderrian. Azken zentsuaren arabera 74 biztanle zituen.

## Ekonomia

2020ko zentsuaren arabera, Waubonsie udalerriak 44 etxebizitza zeuden. Per capita diru-sarrerak 16.955 estatubatuar dolar ziren.

## Kanpo estekak

* Datuak: Q9046082
# Wauconda (Illinois)

Wauconda Illinoiseko herri bat da. Lake konderrian kokatua dago. 2010ean 13.603 biztanle zituen, 13,08 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2670246
# West Yellowstone (Montana)

West Yellowstone Montanako herri bat da. Gallatin konderrian kokatua dago. 2010ean 1.271 biztanle zituen, 2,07 kilometro koadrotan banatuta.

## Ikus, gainera

* Gallatin konderria

## Kanpo estekak

* Datuak: Q956110
* Multimedia: West Yellowstone, Montana / Q956110
# West York (Pennsylvania)

West York Pennsylvaniako borough bat da. York konderrian kokatua dago. 2010ean 4.617 biztanle zituen, 1,36 kilometro koadrotan banatuta.

## Ikus, gainera

* York konderria

## Kanpo estekak

* Datuak: Q1182769
* Multimedia: West York, Pennsylvania / Q1182769
# West and East Lealman (Florida)

West and East Lealman Ameriketako Estatu Batuetako erroldak esleitutako leku bat da. Pinellas konderrian dago, Florida estatuan. 21.753 biztanle ditu, 4,7 kilometro koadroko azaleran banatuta.

## Ikus, gainera

* Pinellas konderria

## Kanpo estekak

* Datuak: Q2463088
# West udalerria, Effingham konderria (Illinois)

West udalerria Ameriketako Estatu Batuetako Illinois estatuko udalerri bat da, Effingham konderrian. Azken zentsuaren arabera 444 biztanle zituen, 36.95 milia karratu (95.7 km$^2$) eremuan.

## Ekonomia

2020ko zentsuaren arabera, West udalerrian 150 etxebizitza zeuden. Per capita diru-sarrerak 29.736 estatubatuar dolar ziren.

## Kanpo estekak

* Datuak: Q5810914
# West udalerria, Marshall konderria (Indiana)

West udalerria Ameriketako Estatu Batuetako Indiana estatuko udalerri bat da, Marshall konderrian. Azken zentsuaren arabera 3.849 biztanle zituen, 43.26 milia karratu (112.0 km$^2$) eremuan.

## Ekonomia

2020ko zentsuaren arabera, West udalerriak 1387 etxebizitza zeuden. Per capita diru-sarrerak 30.422 estatubatuar dolar ziren.

## Kanpo estekak

* Datuak: Q7986695
# West Youlstone

West Youlstone, Ingalaterrako Kornualles konderriaren ekialdean dagoen herrixka bat da, Morwenstow parrokian eta Devon konderriaren mugan.

## Kanpo estekak

* Datuak: Q7987050
* Multimedia: West Youlstone / Q7987050
# West Wyoming (Pennsylvania)

West Wyoming Pennsylvaniako borough bat da. Luzerne konderrian kokatua dago. 2010ean 2.725 biztanle zituen, 9,37 kilometro koadrotan banatuta.

## Ikus, gainera

* Luzerne konderria

## Kanpo estekak

* Datuak: Q1181036
* Multimedia: West Wyoming, Pennsylvania / Q1181036
# West udalerria, Columbiana konderria (Ohio)

West udalerria Ameriketako Estatu Batuetako Ohio estatuko udalerri bat da, Columbiana konderrian. Azken zentsuaren arabera 3.173 biztanle zituen, 90.9 milia karratu (235 km$^2$) eremuan.

## Ekonomia

2020ko zentsuaren arabera, West udalerriak 1199 etxebizitza zeuden. Per capita diru-sarrerak 29.373 estatubatuar dolar ziren.

## Kanpo estekak

* Datuak: Q933533
* Multimedia: West Township, Columbiana County, Ohio / Q933533
# West Winfield (New York)

West Winfield New York estatuko herri bat da. Herkimer konderrian kokatua dago. 2010ean 826 biztanle zituen, 2,36 kilometro koadrotan banatuta.

## Ikus, gainera

* Herkimer konderria

## Kanpo estekak

* Datuak: Q3458021
* Multimedia: West Winfield, New York / Q3458021
# West York (Illinois)

West York Ameriketako Estatu Batuetako erroldak esleitutako leku bat da. Crawford konderrian dago, Illinois estatuan. 74 biztanle ditu, 0,343786 kilometro koadroko azaleran banatuta.

## Ikus, gainera

* Crawford konderria

## Kanpo estekak

* Datuak: Q5390534
# Édouard Baer

Édouard Baer (Paris, 1966ko abenduaren 1a) frantses aktorea da. Antzerkian, telebistan eta zineman aritua da.

## Filmografia hautatua

* Encore heureux (2016)
* Les Invincibles (2013)
* Astérix et Obélix : Au service de Sa Majesté (2012)
* Poulet aux prunes (2011)
* Une exécution ordinaire (2010)
* Les Barons (2009)
* Un monde à nous (2008)
* Seuls two (2008)
* Passe-passe (2008)
* Crosse (2007)
* La fille coupée en deux (2007)
* J'ai toujours rêvé d'être un gangster (2007)
* Molière (2007)
* Je pense à vous (2006)
* Les brigades du Tigre (2006)
* Combien tu m'aimes? (2005)
* Akoibon (2005)
* Double Zéro (2004)
* Mensonges et trahisons et plus si affinités (2004)
* Le Bison (2003)
* Astérix et Obélix : Mission Cléopâtre (2002)
* Betty Fisher et autres histoires (2001)
* Terror Firmer (1999)
* Datuak: Q274227
* Multimedia: Édouard Baer / Q274227
# Édouard Detaille

Jean-Baptiste Édouard Bataille (Paris, 1848ko urriaren 5a - ibidem, 1912ko abenduaren 23a) frantziar margolaria izan zen.
Ernest Meissonierrekin egin zituen arte-ikasketak, eta hark zehaztasuna eta xehetasun errealistaren gustua irakatsi ziona. 1867ko Aretoan erakutsi zuen lehen aldiz. 1868an bere lehen margolan militarra egin zuen eta 1870ean Aljeriara bidaiatu zuen beste margolari batzuekin.
Urte horretan Frantziako armadan sartu zen eta Frantzia-Prusia Gerran esku hartu zuen. Gerran izandako esperientziari esker, soldaduen erretratuak, maniobra militarrak, uniformeak eta guduak margotu zituen.
Eugène Atgeten argazkiak erosi zituen lehen artista izan zen.

## Iruditegia

* 1885
* Cavaliers de remonte Commis - Cavriers Secretaire et Infirmiers, 1887
* Guardia Zaharraren granadategia
* Vive L'Empereur, 1891
* Fontenoyko gudua
* Ametsa, 1888
* Les grenadiers à cheval à la bataille d'Eylau : Haut les têtes (le colonel Lepic), 1893
* Zaldizko karabineroak Errusian, 1893
* Aintzatespenean, 1876
* Huningueko goarnizioaren irteera.
* Detaillek 1912an infanteriarako sortutako uniformeak.

## Bibliografia

* Humbert, Jean. Édouard Detaille : l'héroïsme d'un siècle, Paris, Copernic, 1979.
* Masson, Frédéric. Edouard Detaille and his work, Paris, Boussod, Valadon and co., 1891.
* Duplessis, Georges. M. Édouard Detaille, Paris, J. Claye, 1874.
* Datuak: Q724148
* Multimedia: Édouard Detaille / Q724148
# Édouard Ducéré

Étienne-Édouard Ducéré (Baiona, 1849ko uztailaren 22a - ibidem., 1910eko abuztuaren 13a) euskal erlojugile, liburuzain eta artxibozaina izan zen.
Aita Pierre-Romain Ducéré erlojugilea eta ama Sophie Lecussan zituen. Aitaren profesioa ikasteaz gain, arabiera, hebreera eta euskara ere ikasi zituen. 1870ean, Le Havren armadarako lan egin zuen jaioterrira itzuli baino lehen.
1879an Société des Sciences et Arts de Bayonne elkartean sartu eta hurrengo urtean idazkari izendatu zuten, baita hiriko liburuzaina ere.
Baionako historiari buruzko hainbat lan idatzi zituen, tartean sei liburuki zituen Histoire toponymique et anecdotique des rues de Bayonne.

## Erreferentziak

* ↑ Jean Baptiste Daranatz, Édouard Ducéré
* Datuak: Q3579824
# Édouard Duhour

Édouard Duhour (Angelu, 1905eko martxoaren 1a - 1969ko azaroa) euskal atleta izan zen, jaurtiketan aditua.
1928an Olinpiar Jokoetan parte hartu zuen, pisu jaurtiketan.

## Emaitzarik onenak

Hona hemen lortutako emaitzarik onenak
* Pisu jaurtiketa: 15,59 metrokoa (1934).
* Disko jaurtiketa: 38,95 metrokoa (1926).

## Erreferentziak

* ↑ www.sports-reference.com
* ↑ Fédération Française d'Athlétisme: "Docathlé 2003", s. 51, 124, 468. 2003. ISBN 2-951243-4-3
* Datuak: Q4356953
# Édouard Beaudoin

Édouard Beaudoin arkularia zen. Frantzia ordezkatu zuen 1900eko Udako Olinpiar Jokoetan eta 1908ko Udako Olinpiar Jokoetan.

## Erreferentziak

* ↑ Édouard Beaudoin
* ↑ Édouard BEAUDOIN, JR.

## Kanpo estekak

* Datuak: Q4025361
# Édouard Boubat

Édouard Boubat (Paris, 1923ko irailaren 13a - Montrouge, 1999ko ekainaren 30a) Frantziako gerra-ondorengo argazkilari eta argazki-berriemale ospetsua. Willy Ronis eta Robert Doisneaurekin batera argazkilaritza humanistikoaren ordezkari nagusietariko bat izan zen.

## Biografia

1923ko irailaren 13an Montmartre auzo paristar horrean jaioa, hiri horretan bertako École supérieure des arts et industries graphiques eskolan fotograbatu teknika ikasi zuen 1938tik 1942ra. Bigarren mundu gerra bukatu eta gero argazkilaritzarekiko interesa sortu zitzaion eta 1947an Parisen egin zen Argazkilaritza Nazioarteko Saloian Kodak saria eskuratu zuen. Ondoren Realités aldizkarian hasi zen lanean. 1967an erreportari independentea egin zen eta berri-agentzia desberdinekin lan egin zuen, besteak beste, Rapho agentziarekin. Argazkilari lanetan herrialde asko ezagutu zituen: Espainia, Italia, Alemania, Norvegia, Estatu Batuak, Kanada, Mexiko, Brasil, Egipto, Marruekos, Japonia, Korea, Karibe...
1955an MOMAn antolatutako The Family of man erakusketan parte hartzera konbidatua izan zen. 1971an Alemaniako Argazkilaritza Elkarteak David Octavius Hill domeina eman zion. 1984an Parisko argazkilaritza sari nagusia eskuratu zuen. 1988an Hasselblad Fundazioak ematen zuen nazioarteko saria eskuratu zuen.
Haren argazkietan Boubatek egunerokotasunaren irudiak jaso nahi zituen, askotan oso ikuspuntu xamurra eta ironikoaz. Ospetsuak dira bereziki 1968ko maiatzaren inguruko irudiak. Bere beste argazki batzuk benetako ikonoak bihurtu dira, adibidez, La petite fille aux feuilles mortes (1947), urte bereko Lella, Bretagne edo 1981an egin zuen Parc de Saint-Cloud argazkia. 1999ko ekainaren 30an hil zen. Bestetik, pertsonai ospetsu askoren erretratuak egin zituen: Jacques Prévert, Gaston Bachelard, Emil Cioran, Robert Doisneau, Jean Genet, Marguerite Yourcenar...
Bere obrak liburu askotan jaso dira eta haren inguruko erakusketak Frantzian Estatu Batuetan eta Italian egin dira.

## Bibliografía

* (Gaztelaniaz) Boubat, E.: (1992). El París de Boubat. Bartzelona: La Caixa". ISBN 978-84-7664-351-8.
* (Gaztelaniaz) Boubat, E.: (1990). Grandes Fotógrafos: Édouard Boubat. Bartzelona: Ediciones Orbis. ISBN 978-84-402-1036-4.
* (Frantsesez) Boubat, E. - Bobin, Ch. (1996): Donne-moi quelque chose qui ne meurt pas. Paris: Gallimard. ISBN 978-2-07-011522-8* (Frantsesez) Boubat, E.: Miroirs autoportraits. Denoël, 1973.
* (Frantsesez) Boubat, E.: La vie est belle. Paris: Editions Assouline. ISBN 978-2-908228-80-9.
* (Frantsesez) Boubat, E.: La Photographie. L'art et la technique du noir et de la couleur. Paris: Éditions Le Livre de Poche, 2006.
* (Frantsesez) Boubat, E. - Christian Delhoume: Donne-moi quelque chose qui ne meure pas. Paris: Gallimard, 2010, 112 or. (ISBN 978-2-07-011522-8)

## Kanpo loturak

* (Frantsesez) Boubaten semeak egindako web orria.
* Datuak: Q274241
* Multimedia: Édouard Boubat / Q274241
# Édouard Daladier

Édouard Daladier (Carpentràs, 1884ko ekainaren 18a - Paris, 1970eko urriaren 10a) politikari frantsesa izan zen. Alderdi Erradikal-sozialistako buruzagia izan zen 1919tik 1940ra eta 1946tik 1958ra, eta hainbat Ministerio hartu zituen bi Mundu Gerren artean. Gobernuburu izan zen 1933-1934 eta 1938-1940 urteetan. 1938. urtean, Chamberlain britainiarrarekin batera, Municheko Hitzarmena negoziatu zuen Alemaniarekin, baina hark Polonia inbaditu zuenean (1939), Daladierren gobernuak, Britainiakoarekin elkar harturik, gerra deklaratu zion Alemaniari. Alemaniarrek Frantzia hartu zutenean atxilotu egin zuten (1940). Gerra amaitutakoan diputatu hautatu zuten (1946-1958). Indotxinako Gerraren eta 1958. urteko Konstituzioaren aurka agertu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213526
* Multimedia: Édouard Daladier / Q213526
# Édouard Beaupré

Édouard Beaupré, ezagunagoa Willow Buncheko erraldoia (ingelesez: Willow Bunch Giant) ezizenarekin (Willow Bunch, Saskatchewan, 1881eko urtarrilaren 9a – St. Louis, Missouri, 1904ko uztailaren 3a) oso gizaseme garaia izan zen; akromegalia deritzon gaixotasunaren ondorioz, 2,51 metro garai izatera heldu zen.
Hogei seme-alaben artean zaharrena zen Édouard Beaupré, eta familiari laguntzeko ibili zen Kanadako eta AEBetako izaki arraroen azoketan Willow Buncheko erraldoia. 23 urterekin hil zen; erraldoitasuna zuen.

## Erreferentziak

* ↑ Telleria Sarriegi, Enekoitz. (2020-11-05). «Migel Joakinen garaikideak» Berria CC BY-SA 4.0 lizentziapean.

## Kanpo estekak

* Datuak: Q2073529
* Multimedia: Édouard Beaupré / Q2073529
# Édouard Balladur

Édouard Balladur (Esmirna, Turkia, 1929ko maiatzaren 2a) frantsesezko idazlea eta Frantziako politikaria da. 1993 eta 1995 artean Frantziar Errepublikako lehen ministro izan zen, François Mitterranden gobernuan. UMP alderdi politikoko kidea da.

## Bizitza

Bankari familia armeniar batean jaio zen arren, Aix-en-Provenceko Unibertsitatean egin zituen zuzenbide-ikasketak eta Parisen diplomatu zen. 1960ko hamarkadaren hasieran ekin zion ibilbide politikoari Georges Pompidou lehen ministroaren kabinetean. 1969-1974 bitartean Pompidou presidentearen idazkari nagusia izan zen, eta gobernu haren itzaleko zuzendaria askoren ustez. Pompidou hil zenean, Giscard d'Estaingek eskainitako karguari uko egin eta enpresa pribatuan hasi zen lanean.
1984an Estatu-kontseilari izendatu eta 1986ko hauteskundeetan diputatu aukeratu zuten Parisko barrutian. Eskuineko gobernuaren eta presidente sozialistaren arteko bizikidetzari buruzko teoriaren aitzindari izan zen, eta Jacques Chirac lehen ministroak ekonomia-alorreko ministro izendatu zuen 1986an. Chiracek 1988ko hauteskundeak galdu zituenean, Balladur aldendu egin zen politikaren lehen lerroetatik, baina 1993an François Mitterrandek lehen ministro izendatu zuen Bérégovoyren ordez. 1995ean bere burua hautagaitzat aurkeztu zuen urte horretako lehendakaritza hauteskundeetarako, eta bere alderdiaren eta hautesle kopuru handi baten babesa izan bazuen ere, ustelkeria arrastoek haren irudi garbia zipriztindu zuten. Chiracek hauteskundeak irabazi zituenean, Balladurrek dimisioa aurkeztu zion presidente Mitterrandi.
Besteak beste, Maiatzeko arbola (1979) eta Gehiago sinisten dut gizonarengan, Estatuan baino (1987) liburuak argitaratu ditu. Frantziako Ohorezko Legioko zalduna da, eta Frantziako eta nazioarteko sari ugari jaso ditu.

## Lanak

* L’Arbre de mai, 1979
* Je crois en l'homme plus qu'en l'État, 1987
* Passion et longueur de temps, 1989
* Douze lettres aux Français trop tranquilles, 1990
* Des Modes et des convictions, 1992
* Dictionnaire de la réforme, 1992
* Deux ans à Matignon, 1995
* Caractère de la France, 1997
* L’Avenir de la différence, 1999
* Renaissance de la droite, 2000
* Les Aventuriers de l'histoire, 2001
* Jeanne d'Arc et la France, le mythe du sauveur, 2003
* La fin de l'illusion jacobine, 2005
* Machiavel en démocratie. Mécanique du pouvoir, 2006
* L'Europe autrement, 2006
* Laissons de Gaulle en paix !, 2006
* Pour une union occidentale entre l'Europe et les États-Unis, 2007
* Une V.ème République plus démocratique, 2008
* Le Pouvoir ne se partage pas : Conversations avec François Mitterrand, 2009

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12959
* Multimedia: Édouard Balladur / Q12959
# Zaccagnaita

Zaccagnaita karbonato motako minerala da eta quintinite taldearen kidea da.

## Ezaugarriak

Zaccagnaita karbonato mineralaren formula kimikoa hau da: ${\ce {Zn4Al2(OH)12[CO3] * 3H2O}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Zaccagnaite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q4023583
# Zacazonapan (udalerria)

Zacazonapan Mexikoko udalerri bat da. Mexikoko estatuan kokatua dago. 2010ean 4.051 biztanle zituen 66,67 km²ko azaleran. Herriburua [[Zacazonapan (Zacazonapan)|Zacazonapan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3308513
# Zach LaVine

Zachary Thomas LaVine (Renton, Washington (AEB) 1995eko martxoaren 10a). Chicago Bulls-eko NBAko (National Basketball Association) saskibaloi jokalari profesionala da.
2014ko NBAko aurreikuspenean, lehen itzulian hautatu zuten Minnesota Timberwolves-ek 13. hautaketa orokorrarekin. Bi aldiz Slam Dunk (Mate) Lehiaketako txapelduna izan zen, eta NBAko All-Star izendatu zuten 2021ean.
LaVine Washingtonen hazi zen, eta estatuko batxilergoko jokalari nagusi gisa omendu zuten. Unibertsitateko saskibaloian jokatu zuen UCLA Bruins taldean. UCLAn denboraldi bat egin ondoren, NBAn sartu zen Pac-12 Konferentzian lehen mailako ikasle nagusietako bat izendatu ostean. Minnesotan hasiberria zelarik, LaVine-k ligako Slam Dunk Lehiaketa irabazi zuen, eta NBAko All-Rookie Bigarren Talderako izendatu zuten. 2016an, segidan "mate" lehiaketak irabazten zituen NBAko laugarren jokalaria izan zen. 2017an, Chicagora aldatu zen.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabazi zuen AEBko taldearekin Frantziako (zilarrezkoa) eta Australiako (brontzezkoa) taldeak garaituz. Hauek osatzen zuten taldea: Bam Adebayo, Devin Booker, Kevin Durant, Jerami Grant, Draymond Green, Jrue Holiday, Keldon Johnson, Zach LaVine, Damian Lillard, JaVale McGee, Khris Middleton eta Jayson Tatum-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Saskibalioa gizonezkoa |

## Erreferentziak

* ↑ "Zachary Thomas LAVINE" fiba.basketball. 2021-07-24an begiratua.
* ↑ «Zachary LaVine» olympedia.org 2021-11-15ean begiratua(Ingelesez)
* ↑ «Zachary LaVine» Olympics.com 2021-11-15ean begiratua (Gaztelaniaz)
* ↑ "Saskibaloia, gizonezkoa, emaitzak 2020" olympedia.org (Ingelesez)

## Kanpo estekak

* «Zachary LaVine» Wikipedia (Ingelesez)
* Datuak: Q15908942
* Multimedia: Zach LaVine / Q15908942
# Zaccanopoli

Zaccanopoli Italiako udalerri bat da. Vibo Valentiako probintzian kokatuta dago, Calabria eskualdean. 667 biztanle ditu, 5,38 kilometro koadroko azaleran banatuta.

## Mugakideak

Zaccanopolik honako udalerri hauekin egiten du muga:
Briatico Drapia Parghelia Zambrone Zungri

## Kanpo estekak

* Datuak: Q54751
* Multimedia: Zaccanopoli / Q54751
# Zaccariniita

Zaccariniita mineral bat da.

## Ezaugarriak

Zaccariniita elementu kimiko mineralaren formula kimikoa hau da: ${\ce {RhNiAs}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Zaccariniite: Mineral information, data and localities.» www.mindat.org (Noiz kontsultatua: 12-05-2019).